Doen aansoek – Helpmekaar Studiefonds
Die Helpmekaar Studiefonds staan lenings toe aan studente wat volgens die oordeel van die Direksie die vermoë het om suksesvol te wees in studierigtings wat ’n goeie kans tot indiensname en entrepeneurskap bied. In ruil vir sy ondersteuning verwag die Helpmekaar van studente om nougeset in hul studies te wees en getrou hul lenings volgens die ooreenkoms terug te betaal. Die geld wat ons op hierdie wyse in, help weer ander studente om te studeer.
HSF staan lenings toe aan studente wat in Wes-Kaap, Oos-Kaap, Noord-Kaap, Suid-Kaap en KwaZulu-Natal gematrikuleer het. Indien jy in Gauteng, Limpopo, Mpumalanga, Noordwes en die Vrystaat gematrikuleer het, kontak gerus die Noordelike Helpmekaar: http://www.noordelikehelpmekaarstudiefonds.org/
HSF staan lenings toe aan studente wat in Wes-Kaap, Oos-Kaap, Noord-Kaap,
Suid-Kaap en KwaZulu-Natal gematrikuleer het.
Ten einde leningsrisiko’s tot ’n minimum te beperk, neem die Helpmekaar die volgende in aanmerking by die toestaan van lenings:
akademiese prestasie, wat ’n aanduiding gee van ’n redelike kans op sukses in die gekose kursus;
’n studierigting wat geredelik tot ’n toepaslike loopbaan kan lei;
’n tersiêre inrigting wat by die S.A. Kwalifikasie-Owerheid geakkrediteer is;
finansiële vermoë van die ouer/borg/voog om die renteverpligting ten opsigte van die lening tydens die studietydperk na te kom; en
sekuriteit wat die grootste gedeelte van die studieskuld kan dek.
Indien jy graag aansoek wil doen vir ’n studielening:
Laai die aansoekvorm in die regterkantste kolom af. Lees asseblief die algemene inligting wat daarby aangeheg is deeglik deur. Voltooi die vorm so volledig moontlik, heg alle relevante dokumentasie aan en pos die oorspronklike vorms aan ons of laat ’n koerier dit by ons kantoor aflewer.
Ons beoog om in die toekoms aanlyn aansoeke beskikbaar te stel.
Kontak ons gerus as iets vir jou onduidelik is.
Al die persoonlike en finansiële inligting van aansoekers word streng vertroulik hanteer.
Ongeveer ses jaar gelede het ek met my hoed in my hand by julle kom staan vir hulp vir my kind se studies. Julle het dit vir my moontlik gemaak om my kind universiteit toe te stuur. Helpmekaar was een van net twee instansies was wat hoegenaamd bereid was om ons te help. Ek gaan elke dag op my knieë om dankie te sê vir die Here. Mag die Here julle seën in jul werksaamhede in die toekoms soos wat…
Vandag is dit vir my ‘n groot voorreg om dankie te sê aan Helpmekaar Studiefonds. Dankie is nie genoeg nie, dit weet ek! Maar die fonds maak dit vir baie studente moontlik om hul doelwit in die lewe te bereik. Ek geniet my werk elke dag en dis lekker om ‘n verskil te kan maak.
Baie dankie vir die volgehoue hulp tydens *J* se studiejare. Sy het ‘n suksesvolle studieloopbaan agter die rug en dis deels te danke aan die feit dat sy nie finansiële bekommernisse gehad het. Helpmekaar doen beslis wat hul naam se: HELP-MEKAAR!
Baie dankie vir julle moeite met ons dogter se aansoek. Dankie dat julle vir ons en ons kind goed is – dit word opreg waardeer!
Baie dankie vir al jul hulp en ondersteuning oor al die jare wat ek met jul gewerk het. Julle was nog altyd net gaaf en behulpsaam.
Thank you for funding my first year of University. I am forever appreciative that I am able to further my education and study the material that I have grown very fond of.
Ek wil ook net van my kant af verskriklik baie dankie sê aan Helpmekaar. Dit sou nooit vir ons moontlik wees om *M* deur universiteit te help sonder julle onbaatsugtige “helpende hande” nie. Dankie vir die studiegeld, maar ook baie dankie vir julle soveel keer se verstaan, wanneer dit regtig broekskeur gegaan het om die paaiemente te betaal. Helpmekaar, doe zo voort!
Ek het lanklaas so ‘n vriendelike span ontmoet. Ander instansies doen nie soveel moeite om te verduidelik en op te volg nie. Sterkte met alles wat julle doen vir ons kinders.
Na amper 6 jaar is ek opgewonde om my skuld vaarwel te groet!!!! Baie dankie vir alles wat jul by die Helpmekaarfonds vir my en ander gesinslede gedoen het. Ons waardeer dit opreg. Sonder jul sou ek nie wees wat ek vandag is nie. Nogmaals dankie!
In ons harte is ons dankbaar vir die geleentheid wat julle vir *M* gegee het om te leer en om haar studies te kan voltooi. ‘n Mamma is trots op haar dogter as sy daar op die verhoog loop en haar graad is in haar hand. Julle kry seker 100e sulke briewe, maar weet net dat ons dankbaar is.
Hiermee wil ek net baie dankie sê vir al die moeite en opofferings en in dieselfde asem dankie sê vir die uitbetaling wat aan my gemaak is.
Ek wil net uit my hart uit baie baie dankie se vir die rentebeurs. Ek waardeer dit regtig ongelooflik baie en sal die jaar nie teleurstel met my punte nie. Baie dankie vir die geleentheid wat Helpmekaar my bied.
Graag wil ek die Helpmekaar Studiefonds geweldig bedank vir die rentebeurs asook die oorhoofse finansiële ondersteuning wat die fonds my bied. U help my om gefokus te bly op my studies en gee my ‘n beter vooruitsig op ‘n suksesvolle loopbaan. Ek sien uit na die dag wanneer ek kan teruggee aan die Helpmekaar Studiefonds op beide ‘n direkte en indirekte wyse.
Julle sal nooit weet hoeveel julle Helpmekaar fonds beteken vir *R* en ander kinders wat regtig wil studeer nie. God seën elkeen van julle wat werk met hierdie doel om mense te help en te bemagtig.
Baie dankie dat julle altyd so vinnig antwoord. Julle effektiwiteit verbyster my altyd. Dis regtig ‘n voorreg om Helpmekaar in ons lewens te hê.
Laai hierdie domument af vir gedetailleerde inligting
Doen nou aansoek vir 'n studielening in 2019
McIntyrestraat 72, Parow, Kaapstad
© 2018 Helpmekaar Studiefonds